CELEX: 32020R1684
Language: mt
Date: 2020-11-12 00:00:00
Title: Regolament tal-Kummissjoni (UE) 2020/1684 tat-12 ta’ Novembru 2020 li jemenda l-Anness VI tar-Regolament (KE) Nru 1223/2009 tal-Parlament Ewropew u tal-Kunsill dwar il-prodotti kożmetiċi (Test b’rilevanza għaż-ŻEE)

13.11.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 379/42
               
            
         REGOLAMENT TAL-KUMMISSJONI (UE) 2020/1684
         tat-12 ta’ Novembru 2020
         li jemenda l-Anness VI tar-Regolament (KE) Nru 1223/2009 tal-Parlament Ewropew u tal-Kunsill dwar il-prodotti kożmetiċi
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1223/2009 tal-Parlament Ewropew u tal-Kunsill tat-30 ta’ Novembru 2009 dwar il-prodotti kożmetiċi (1), u b’mod partikolari l-Artikolu 31(2) tiegħu,
         Billi:
         
                     (1)
                  
                  
                     Il-Kumitat Xjentifiku dwar is-Sikurezza tal-Konsumatur (SCCS) ikkonkluda fl-opinjoni tat-13 ta’ Diċembru 2019 (2) (“l-opinjoni SCCS”) li l-użu tal-Methoxypropylamino Cyclohexenylidene Ethoxyethylcyanoacetate bħala filtru fil-prodotti kożmetiċi f’konċentrazzjoni massima ta’ 3 % huwa sikur. It-tossiċità permezz tal-inalazzjoni ma kinitx valutata fl-opinjoni SCCS għax ma ġiet provduta l-ebda data. Għalhekk, l-opinjoni tal-SCCS ma tapplika għal ebda prodott kożmetiku li jista’ jiġi sprejjat li jista’ jwassal għall-espożizzjoni tal-pulmuni tal-konsumatur permezz tal-inalazzjoni.
                  
               
                     (2)
                  
                  
                     L-SCCS ikkonkludiet ukoll fl-opinjoni tagħha li l-Methoxypropylamino Cyclohexenylidene Ethoxyethylcyanoacetate huwa ammin sekondarju, u għalhekk huwa suxxettibbli għan-nitrosazzjoni u l-formazzjoni tan-nitrożammini. M’għandux jintuża flimkien ma sustanzi nitrosanti. Il-kontenut tan-nitrożammina għandu jkun inqas minn 50 ppb.
                  
               
                     (3)
                  
                  
                     Fid-dawl tal-opinjoni tal-SCCS u sabiex jiġi meqjus il-progress tekniku u xjentifiku, l-użu tal-Methoxypropylamino Cyclohexenylidene Ethoxyethylcyanoacetate bħala filtru tal-UV fil-prodotti kożmetiċi jenħtieġ li jkun awtorizzat f’konċentrazzjoni massima ta’ 3 %, ħlief f’użi li jistgħu jwasslu għall-esponiment tal-pulmuni tal-utent aħħari permezz tan-nifs.
                  
               
                     (4)
                  
                  
                     Għalhekk jenħtieġ li l-Anness VI tar-Regolament (KE) Nru 1223/2009 jiġi emendat skont dan.
                  
               
                     (5)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Prodotti Kożmetiċi,
                  
               ADOTTAT DAN IR-REGOLAMENT:
         
            Artikolu 1
            L-Anness VI tar-Regolament (KE) Nru 1223/2009 huwa emendat f’konformità mal-Anness ta’ dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-12 ta’ Novembru 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 342, 22.12.2009, p. 59.
         
            (2)  SCCS/1605/19.
      
      
         
            ANNESS
            Fl-Anness VI tar-Regolament (KE) Nru 1223/2009, tiżdied l-entrata li ġejja:
            
               
                           Numru ta’ referenza
                        
                        
                           Identifikazzjoni tas-sustanza
                        
                        
                           Kundizzjonijiet
                        
                        
                           Liema kliem għandu jintuża fil-kundizzjonijiet tal-użu u t-twissijiet
                        
                     
                           Isem kimiku/INN/XAN
                        
                        
                           Isem tal-glossarju ta’ Ingredjenti Komuni
                        
                        
                           Numru CAS
                        
                        
                           Numru KE
                        
                        
                           Tip ta’ prodott, partijiet tal-ġisem
                        
                        
                           Konċentrazzjoni massima f’preparazzjoni lesta għall-użu
                        
                        
                           Oħrajn
                        
                     
                           a
                        
                        
                           b
                        
                        
                           c
                        
                        
                           d
                        
                        
                           e
                        
                        
                           f
                        
                        
                           g
                        
                        
                           h
                        
                        
                           i
                        
                     
                           “32
                        
                        
                           aċetat ta’ 2-etossietil (2Z) -2-ċjano-2-[3-(3-metossipropilammino) ċikloess-2-en-1-iliden]
                        
                        
                           Methoxypropylamino Cyclohexenylidene Ethoxyethylcyanoacetate
                        
                        
                           1419401-88-9
                        
                        
                           700-860-3
                        
                        
                            
                        
                        
                           3 %
                        
                        
                           
                                       —
                                    
                                    
                                       Ma għandux jintuża f’applikazzjonijiet li jistgħu jwasslu għall-esponiment tal-pulmuni tal-utent aħħari permezz tan-nifs
                                    
                                 
                                       —
                                    
                                    
                                       Tużax ma’ aġenti nitrosanti — Kontenut massimu ta’ nitrosammina: 50 μg/kg
                                    
                                 
                                       —
                                    
                                    
                                       Żomm f’kontenituri ħielsa min-nitriti”